CELEX: 32016D2065
Language: sl
Date: 2016-11-24 00:00:00
Title: Izvedbeni sklep Komisije (EU) 2016/2065 z dne 24. novembra 2016 o nekaterih zaščitnih ukrepih v zvezi z visokopatogeno aviarno influenco podtipa H5N8 na Danskem (notificirano pod dokumentatno številko C(2016) 7737) (Besedilo velja za EGP )

25.11.2016   
            
            
               SL
            
            
               Uradni list Evropske unije
            
            
               L 319/65
            
         IZVEDBENI SKLEP KOMISIJE (EU) 2016/2065
   z dne 24. novembra 2016
   o nekaterih zaščitnih ukrepih v zvezi z visokopatogeno aviarno influenco podtipa H5N8 na Danskem
   
      
         (notificirano pod dokumentatno številko C(2016) 7737)
      
   
   (Besedilo v danskem jeziku je edino verodostojno)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
   ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), in zlasti člena 10(4) Direktive,
   ob upoštevanju naslednjega:
   
               (1)
            
            
               Aviarna influenca je kužna virusna bolezen pri pticah, vključno s perutnino. Okužba domače perutnine z virusi aviarne influence povzroča dve glavni obliki navedene bolezni, ki se ločita po virulenci. Nizkopatogena oblika na splošno povzroča samo blage simptome, medtem ko visokopatogena oblika povzroča visoko umrljivost pri večini vrst perutnine. Navedena bolezen lahko resno vpliva na donosnost reje perutnine.
            
         
               (2)
            
            
               Čeprav aviarna influenca večinoma prizadene ptice, se tudi lahko občasno in v nekaterih okoliščinah okužijo tudi ljudje.
            
         
               (3)
            
            
               Pri izbruhu aviarne influence obstaja tveganje, da se povzročitelj bolezni razširi na druga gospodarstva, kjer gojijo perutnino ali druge ptice v ujetništvu. Posledično se lahko s trgovino z živimi pticami ali drugimi pticami v ujetništvu ali njihovimi proizvodi razširi tudi iz ene države članice v drugo državo članico ali tretje države.
            
         
               (4)
            
            
               Direktiva Sveta 2005/94/ES (3) določa nekatere preventivne ukrepe v zvezi z nadzorom in zgodnjim odkrivanjem aviarne influence ter minimalne ukrepe za obvladovanje, ki se morajo izvajati v primeru izbruha navedene bolezni pri perutnini ali drugih pticah v ujetništvu. Navedena direktiva določa vzpostavitev okuženih in ogroženih območij v primeru izbruha visokopatogene aviarne influence.
            
         
               (5)
            
            
               Danska je Komisijo obvestila o izbruhu visokopatogene aviarne influence podtipa H5N8 na gospodarstvu na svojem ozemlju, kjer gojijo perutnino ali druge ptice v ujetništvu, ter uvedla ukrepe v skladu z Direktivo 2005/94/ES, vključno z vzpostavitvijo okuženih in ogroženih območij.
            
         
               (6)
            
            
               Komisija je v skladu z Direktivo 2005/94/ES proučila ukrepe, ki jih je sprejela Danska, in presodila, da so meje okuženih in ogroženih območij, ki jih je določil pristojni organ navedene države članice, dovolj oddaljene od vsakega gospodarstva, na katerem je bil potrjen izbruh.
            
         
               (7)
            
            
               Da bi preprečili kakršne koli nepotrebne motnje za trgovino v Uniji in se izognili tveganju, da tretje države sprejmejo neupravičene omejitve trgovanja, je treba na ravni Unije v sodelovanju z Dansko takoj opredeliti okužena in ogrožena območja, določena v navedeni državi članici.
            
         
               (8)
            
            
               Zato bi bilo treba v Prilogi k temu sklepu opredeliti okužena in ogrožena območja na Danskem, na katerih se izvajajo ukrepi iz Direktive 2005/94/ES, ter določiti trajanje navedene razmejitve.
            
         
               (9)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Danska zagotovi, da okužena in ogrožena območja, vzpostavljena v skladu s členom 16(1) Direktive 2005/94/ES, obsegajo vsaj okužena in ogrožena območja iz delov A in B Priloge k temu sklepu.
   Člen 2
   Ta sklep se uporablja do 31. januarja 2017.
   Člen 3
   Ta sklep je naslovljen na Kraljevino Dansko.
   
      V Bruslju, 24. novembra 2016
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 395, 30.12.1989, str. 13.
   
      (2)  UL L 224, 18.8.1990, str. 29.
   
      (3)  Direktiva Sveta 2005/94/ES z dne 20. decembra 2005 o ukrepih Skupnosti za obvladovanje aviarne influence in razveljavitvi Direktive 92/40/EGS (UL L 10, 14.1.2006, str. 16).
   
      PRILOGA
      DEL A
      Okuženo območje, kot je navedeno v členu 1:
      
                  ISO oznaka države
               
               
                  Država članica
               
               
                  Oznaka
                  (če je na voljo)
               
               
                  Ime
               
               
                  Datum izteka veljavnosti v skladu s členom 29 Direktive 2005/94/ES
               
            
                  DK
               
               
                  Danska
               
               
                   
               
               
                  Območje zajema:
               
               
                   
               
            
                   
               
               
                   
               
               
                  02217
               
               
                  dele občine Helsingør (oznaka ADNS 02217), ki jih zajema krog s polmerom 3 kilometrov s središčem na koordinatah GPS N56.0739; E12.5144.
               
               
                  13.12.2016
               
            DEL B
      Ogroženo območje, kot je navedeno v členu 1:
      
                  ISO oznaka države
               
               
                  Država članica
               
               
                  Oznaka
                  (če je na voljo)
               
               
                  Ime
               
               
                  Datum izteka veljavnosti v skladu s členom 31 Direktive 2005/94/ES
               
            
                  DK
               
               
                  Danska
               
               
                   
               
               
                  Območje zajema:
               
               
                   
               
            
                   
               
               
                   
               
               
                  02210
                  02217
                  02270
               
               
                  območje delov občin Helsingør, Gribskov in Fredensborg, ki je večje od območja, opisanega pod okuženim območjem, in ki je znotraj kroga s polmerom 10 kilometrov s središčem na koordinatah GPS N56.0739; E12.5144.
               
               
                  22.12.2016
               
            
                   
               
               
                   
               
               
                  02217
               
               
                  dele občine Helsingør (oznaka ADNS 02217), ki jih zajema krog s polmerom 3 kilometrov s središčem na koordinatah GPS N56.0739; E12.5144.
               
               
                  14.12.2016–22.12.2016